Analüüsi uudiste teksti ja paku sellele sobiv pealkiri eesti keeles. Vasta vaid lühikese pealkirjaga.
## Tekst:

Korvpalliliigas NBA on mullune finalist Milwaukee Bucks käesolevat hooaega alustanud kuue järjestikuse võiduga. Esmaspäeval alistati 110:108 Detroit Pistons.
Bucks läks koduväljakul juhtima ka 16 punktiga, aga külalismeeskond (2-6) jõudis pärast Isaiah Stewarti korvi 57 sekundit enne lõpusireeni viigini. Bucksi järgmisel rünnakul tabas Jrue Holiday raske kaugviske ning tagas võõrustajatele sisuliselt võidu.

Ainsa NBA tiimina täiseduga jätkava Bucksi kasuks viskas Giannis Antetokounmpo 31 punkti, Holiday lisas 25 punkti ja kümme resultatiivset söötu ning Brook Lopez 24 punkti ja üheksa lauapalli.

Brooklyn Nets (2-6) lõpetas neljamänguliseks veninud kaotusteseeria, kui alistas koduväljakul 116:109 Indiana Pacersi (3-5). Üleplatsimeheks oli 36 punkti visanud, üheksa lauapalli korjanud ja seitse resultatiivset söötu jaganud Kevin Durant, Kyrie Irving lisas 28 punkti, kuus lauapalli ja kuus korvisöötu.

Kristaps Porzingise 32 punktist ja üheksast lauapallist ei piisanud, et Washington Wizardsit (3-4) Philadelphia 76ersi (4-4) vastu päästa 111:118 kaotusest. Tyrese Maxey oli võitjate resultatiivseim 28 punktiga, James Harden lisas 23 punktile koguni 17 resultatiivset söötu.

Teised tulemused:

Charlotte - Sacramento 108:115
Toronto - Atlanta 139:109
Utah - Memphis 121:105
LA Clippers - Houston 95:93
## Pealkiri:

user
NBA: Bucks jätkab veatult, Nets lõpetas neljamängulise nukra seeria
assistant